Nike (mytologi)

**Nike** (gresk: Νίκη, «Seier») er i henhold til gresk mytologi en gudinne som legemliggjorde seieren på alle felt, herunder også kunst , musikk, friidrett og krig. Hun ble ofte framstilt i antikkens greske kunst som «Den bevingede seiersgudinnen» i flyvende positur, men hun er også framstilt uten vinger når hun ble framstilt som attributt for en annen guddom, eksempelvis Athene. 

I gresk litteratur beskrives Nike som både som en egenskap og som ledsager til gudene Zevs og Athene. Nike fikk denne ærede rollen ved siden av Zevs under *Titanomakhien*, den store krigen mellom gudene, hvor hun var en av de første gudene som tilbød sin troskap til Zevs. I Athen ble Nike sett på som en tjener for Athene, så vel som et attributt for henne på grunn av den framtredende statusen Athena hadde som byens skytsgudinne. Sammensmeltingen av de to gudinnene i Athen har bidratt til tvetydigheten rundt Nikes opprinnelse. Det er uklart om hun stammer fra et karaktertrekk av den greske gudinnen Athene eller alltid har eksistert som en uavhengig guddom. Opprinnelseshistorien hennes i gresk mytologi er også noe tvetydig, med teogonien som hevder at Nike som datter av titanen Pallas og Styx (som representerer vann), mens *[[De homeriske hymnene]]* beskriver krigsguden Ares som Nikes far. 

Den tilsvarende gudinnen i romersk mytologi er Victoria. Nike og hennes søsken, Kratos (styrke), Bia (kraft), og Zelos (iver). var nære følgesvenner av Zevs, den fremste guden i den greske gudeverden. I henhold til klassiske (senere) myter, førte Styx dem til Zevs da guden samlet allierte i krigen mot titanene, de opphavelige gudene. Nike tok funksjonen som guddommelig vognkusk, en rolle som hun ofte ble portrettert som i klassisk gresk kunst. Nike fløy over slagmarkene og belønnet seierherrene med ære og berømmelse.

## Etymologi

Navnet Nike stammer fra det greske substantivet νίκη, *níkē*, som betyr «seier», «overhånd [i kamp eller konkurranse]». Ordet er av usikker opprinnelse, sannsynligvis knyttet til gammelgresk: νεῖκος neîkos. «strid», og verbet νεῖκειν neîkein, «å krangle»; til syvende og sist også av usikker, muligens førgresk, etymologi. Lingvisten R.S.P. Beekes finner ordet ikke relatert til urindoeuropeisk **ni-h₃kʷo-* og ser ingen sterke bevis for det foreslåtte forholdet til νεῖκος og den litauiske *ap-ni̇̀kti*, «å angripe». På den doriske greske dialekten ble navnet alternativt stavet som Νίκα, *Níka*. Ordet ga flere sammensetninger i antikkens gresk, herunder navnet Νικηφόρος, *Nikephoros*, «bære bort seier» og, gjennom verbet νικάω nikáo, «å vinne», ga det epitetet νικάτωρ. *nikator*, «seier».

## Opprinnelsen til Nike

Nike og Athene er begge assosiert med seier, noe som har resultert i faglig diskusjon om opprinnelsen til Nike. Ifølge en artikkel av Harrison (som sitert i Sikes, 1895) var Nike en gang en fasett av den greske gudinnen Athene, som var sammensatt av Boulaia (godt råd), Ergane (dyktig håndverk) og Nike (seier). Ifølge denne teorien brøt Nike til slutt fra Athene for å danne sin egen distinkte personlighet. Baudrillart, i en annen artikkel (som sitert i Sikes, 1895), deler en lignende oppfatning om at Nike en gang var en del av Athene og ble atskilt fra henne en gang på 400-tallet f.Kr. Han mener imidlertid at Athene Nike-personligheten fortsatte å eksistere sammen med den distinkte Nike-personligheten. I motsetning til Harrison og Baudrillarts synspunkter, mente E.E. Sikes at Nike alltid hadde vært og var en distinkt personlighet fra Athene. Ifølge Sikes eksisterte Nike som en uavhengig guddom fra Athene ettersom Nike representerte seier i musikalske, atletiske og militære konkurranser og Athenes autoritet var begrenset til kun militære seire. Sikes postulerer at teorien om at Nike først stammet fra Athene oppsto fra forvirringen av de to gudinnene i Athen der Athene Nike og Nike eksisterte ved siden av hverandre.

I gresk mytologi har Nike, personifiseringen av seier, to mulige fortellinger om opprinnelsen. Ifølge Hesiods *[[Theogonien]]*: «Så fikk Okeanos-fatteren Styx dele leie med Pallas. Slik fikk hun Streben og Seier, gudinnen med deilige ankler.» Denne avstamningen er også støttet av forfatteren av ''Bibliotheca'' der «...Nice, Cratos, Zelos og Bia» er beskrevet som barna til titanen Pallas og Styx. I en annen kilde, Homerisk hymne 8, er Ares krigsguden framstilt som «...faren til krigerske Seier.»
## I kunsten
Nike er også sett med vinger i de fleste statuer og malerier. De fleste bevingede guddommer i den greske gudeverden hadde kastet av seg sine vinger ved klassisk tid. Nike var gudinne som representerte styrke, hastighet og seier. Hun var nært tilknyttet Athene, og det er antatt at det var hun som sto i Athenes utstrakte hånd på den berømte statuen av Athene som var plassert i Athens Parthenon. Nike er av de mest vanlige figurer som er portrettert på greske mynter, hvilket også sier noe om gresk selvbevissthet i antikken.

Navn som er avledet fra Nike er blant annet: Nicholas, Nicola, Nick, Nicolai, Nikolai, Nicolae, Nils, Klaas, Nicole, Ike, Niki, Nikita, Nika, Niketas, og Nico.

## Bilder

Fil:Circle of the Swing Painter - ABV 305 9 - young warrior arming - Nike between youths - Rhodos AM 15590 - 01.jpg|Nike mellom ungdommer, amfora fra Rhodes ca. 550-520 f.Kr.
Fil:Niké condecora a un atleta (British Museum).jpg|Nike kroner en idrettsmann på amfora, 470-460 f.Kr.
Fil:Winged Nike with libation bowl and kithara, lekythos, attributed to the Oionokles Painter, Greek-Attic, c. 460 BC, red-figure terracotta - Blanton Museum of Art - Austin, Texas - DSC07673.jpg|Nike med bolle og kithara, rødfigur lekythos, 460 f.Kr., Blanton Museum of Art.
Fil:Red-figure pelike Nike and trophy (Boston MFA 20.187).jpg|Nike forbereder seierspremien ca. 450 f.Kr.
Fil:Niké coronando a un escritor, British Museum.jpg|Nike kronet en ung dramatiker, ca. 400-380 f.Kr.
Fil:Statue of Nike (4th cent. B.C.) in the National Archaeological Museum of Athens on 7 May 2018.jpg|Nike fra Epidauros, statuett i Athens nasjonale arkeologiske museum, ca. 380 f.Kr.
Fil:Skyphos lucano con nike che incorona un atleta, 370 ac ac..JPG|Nike kroner en ung idrettsutøver ca. 370 f.Kr.
Fil:Nike statue, İstanbul.jpg|Nike-statue fra Pergamon.
Fil:Victoire de Samothrace - vue de gauche, détail de la statue.JPG|Nike fra Samothrake, Louvre.
Fil:Victoire ailée - 2.jpg|Statuett av Nike fra Mysia, Lyon.
Fil:3362 - Athens - Stoà of Attalus - Head of Nike - Photo by Giovanni Dall'Orto, Nov 9 2009.jpg|Hode av Nike, 100-tallet e.Kr., Athen.
Fil:Las Incantadas Louvre Ma1391 side A.jpg|Nike-søyle i Las Incantadas.
Fil:Giulio Romano - Victory, Janus, Chronos, and Gaea - WGA09625.jpg|Seier, Janus, Kronos og Gaia, av Giulio Romano.
Fil:Schlossbruecke Berlin 23.JPG|*Nike kroner helten*, utendørskulptur i Berlin.
Fil:Linderhof Palace 08 cropped.jpg|Statue av Nike i Linderhof Slott i Tyskland.


Merk: *Billedtekst dukker fram ved å føre musemarkøren over bildene, klikk for større utsnitt.*

## Referanser


## Litteratur
* Hesoid (2014): *Theogonien | Arbeid og dager | Skjoldet*, gjendiktet av Aslak Rostad, Gyldendal, ISBN9-788205-446601.

## Se også
* Nike fra Samothrake, antikk gresk marmorskulptur utstilt i Louvre i Paris

## Eksterne lenker
*